ڈونٹ لک اپ (فلم)

**ڈونٹ لک اپ **  نیٹ فلکس کی طنزیہ (Satirical)سائنسی فکشن فلم ہے۔فلم میں لیونارڈ ڈی کیپریو، میرل سٹریپ اور جینیفر لارنس کا مرکزی کردار ہے۔
## پلاٹ
خلائی سائنس پر ریسرچ کرنے والے دو سائنس دانوں کو معلوم ہوا کہ ایک بڑا دم دار ستارہ (Comet)زمین کی طرف آ رہا ہے اور یہ اتنا بڑا ہے کہ ہماری زمین پر موجود سب کچھ تہ وبالا ہوجائے۔ ریسرچ ڈیٹا سے پتہ چلا کہ چھ ماہ میں یہComet لازمی طور پر زمین سے ٹکرائے گا اور اگر کسی طرح اسے خلا ہی میں تباہ نہ کیا گیا توایک طرح سے قیامت برپا ہوجائے گی، زمین نامی سیارہ اپنی تمام مخلوقات سمیت صفحہ ہستی سے مٹ جائے گا۔
دونوں سائنس دان (لیونارڈو سینئر سائنس تھا جبکہ جینیفر لارنس پی ایچ ڈی کر رہی تھی)پریشان ہو کر حکام بالا تک پہنچے، سپیس سائنس سے متعلق ایک ادارے کے سربراہ نے ان کی وائٹ ہاﺅس میں صدر سے ملاقات طے کرا دی۔ صدر نے ان کی بات سنجیدگی سے نہ سنی، وہ پریشان تھی کہ اس کے نامزد کردہ ایک امیدوار کی اخلاقی کمزوریاں ایکسپوز ہو گئی ہیں اور میڈیا میں شدید تنقید ہورہی ہے۔ سائنس دانوں نے سوچا کہ میڈیا کو یہ بتایا جائے کہ اگر کچھ نہ کیا گیا تو چھ ماہ میں ہم سب مر جائیں گے۔ بدقسمتی سے ایک بڑے اخبار میں خبر دینے اور ایک چینل کے مارننگ شو میں وقت ملنے کے باوجود ان کی بات کو کسی نے لفٹ نہ کرائی، ہر کوئی ان کا مذاق اڑاتا رہا بلکہ سوشل میڈیا کے رواج کے مطابق میمز بنتے رہے، مختلف ٹک ٹاک کلپس بنے وغیرہ وغیرہ۔ خیر بعد میں امریکی صدر کو ناسا کے سائنس دانوں نے بتادیا کہ یہ بات درست ہے اور زمین خطرے میں ہے، تب انھیں ہوش آیا، مگر پھر کمرشل ازم اور سرمایہ دارانہ معیشت کے اپنے مسائل آڑے آئے۔
فلم کا اصل نکتہ اس میں یہ ہے کہ پوری دنیا تباہ ہو جانے کی خبر کو بھی سیریس نہ لیا گیا اور میڈیا، سوشل میڈیا اپنی سطحی، ہلکی حرکتوں میں مصروف رہا۔ پھر معاملہ سیاست کا شکار ہو گیا۔ صدر کے سیاسی مخالفین نے اسے کمپین کا حصہ بنایا تو صدر اور اس کی پارٹی نے یکسر مختلف موقف اپنایا۔ حتیٰ کہ وہ cometیا دم دار ستارہ یا جو بھی اس کا مناسب اردو سائنسی نام ہو، وہ سر پر آپہنچا اور دوربین کی بجائے آنکھ ہی سے دیکھا جانے لگا۔ تب ان دونوں سائنس دانوں کے حامیوں نے ایک نعرہ لگایا لُک اپ(Look Up)یعنی اوپر دیکھو اور خود ہی اندازہ لگا لو کہ ہم نے درست کہا تھا، قیامت سر پر آپہنچی۔ اس کے جواب میں صدر کی میڈیا ٹیم نے نعرہ تخلیق کیا، ڈونٹ لُک اپ (Don,t Look Up)۔ان کا بیانیہ تھا کہ اوپر نہ دیکھو، یہ سب جھوٹ ہے۔ آخر میں یہ نعرہ لگانے والے خود ہی مایوسی کے عالم میں بھاگنے پر مجبور ہو گئے۔ فلم کا اختتام دلچسپ اور طنزیہ ہے۔

## حوالہ جات

زمرہ:2021ء کی فلمیں
زمرہ:الینوائے میں فلم سیٹ
زمرہ:انگریزی زبان کی فلمیں
زمرہ:بوسٹن میں عکس بند فلمیں
زمرہ:مشی گن میں فلم سیٹ
زمرہ:میساچوسٹس میں عکس بند فلمیں
زمرہ:نیو یارک سٹی میں فلم سیٹ
زمرہ:واشنگٹن ڈی سی میں فلم سیٹ
زمرہ:2021ء کی مزاحیہ فلمیں
زمرہ:2020ء کی دہائی کی انگریزی زبان کی فلمیں
زمرہ:انگریزی زبان کی نیٹ فلکس اصل فلمیں
زمرہ:2020ء کی دہائی کی امریکی فلمیں
زمرہ:امریکی سیاست کے بارے میں فلمیں
زمرہ:نکولس برٹیل کی مرتب کردہ موسیقی پر مشتمل فلمیں
زمرہ:امریکی فلمیں
زمرہ:ٹیلی ویژن کے بارے میں فلمیں
زمرہ:امریکی سائنس فکشن فلمیں
زمرہ:صحافت کے بارے میں فلمیں
زمرہ:خلائی پروگراموں کے بارے میں فلمیں
زمرہ:سائنسدانوں کے بارے میں فلمیں
زمرہ:امریکی سیاہ مزاحیہ فلمیں
زمرہ:امریکی مزاحیہ-ڈراما فلمیں
زمرہ:کووڈ-19 وبائی امراض کی وجہ سے ملتوی فلمیں
زمرہ:ریاستہائے متحدہ کے صدور کے بارے میں فلمیں
زمرہ:فکشن میں وائٹ ہاؤس
زمرہ:امریکی شارعی فلمیں
زمرہ:مزاحیہ فلمیں
زمرہ:امریکی مزاحیہ فلمیں
زمرہ:سائنس فکشن فلمیں
زمرہ:نیٹفلکس
زمرہ:تکذیب
زمرہ:سازشی نظریات کے بارے میں فلمیں
زمرہ:فلکیات کے بارے میں فلمیں
زمرہ:اختتام دنیا کے متعلق فلمیں
زمرہ:فلم میں دم دار سیارے